armvectores/hy_wikipedia_2023 huggingface dataset:
Ռոջեր Բոմպաս

Ռոջեր Բոմպաս (անգլ.՝ Rodger Bumpass, նոյեմբերի 20, 1951(1951-11-20), Լիթլ Ռոք, ԱՄՆ), ամերիկացի հնչյունավորման դերասան, կոմիկ, սթենդ ափ կոմիկ, դերասան, երգիչ։ Առավել հայտնի է «Սպունգ Բոբ Քառակուսի Տաբատ» մուլտսերիալի Սքուիդվարդ Տենտակլես հերոսի հնչյունավորմամբ։


== Վաղ տարիներ ==
Ռոջեր Բամպասը ծնվել է Լիթլ Ռոքում՝ Արիզոնա նահանգում։ Սովորել է Լիթլ Ռոքի Կենտրոնական միջին դպրոցում, որտեղ ստացել է իր առաջին թատերական կրթությունը։ Արկանզաս նահանգի համալսարանում սովորել է ռադիո և հեռուստատեսություն մասնագիտությամբ, նաև թատերական ֆակուլտետում։ Աշխատել է համալսարանական ավանի ռադիոկայանում, KAIT-TV հեռուստակայանում, որը պատկանում էր Raycom Media-ին և ABC-ին․ այստեղ ունեցել է մի քանի պարտականություն՝ հաղորդավարի, կինոռեժիսորի, օպերատորի, աուդիոտեխնիկի և տեխնիկական ռեժիսորի։ KAIT-ում գտնվելու ընթացքում նաև գրել է, եղել է «Mid-Century Nonsense Festival Featuring Kumquat Theater» կատակերգական նախագծի պրոդյուսերը և կատարողը։ Համալսարանն ավարտել է 1976 թվականին, այդ ժամանակ նրա պրոֆեսորներից մեկը խորհուրդ է տվել զբաղվել պրոֆեսիոնալ թատրոնով, նա Նյու Յորք է մեկնել 1977 թվականի հունիսին։


== Կարիերա ==
1977 թվականին դեր է ստացել երաժշտական և կատակերգական «Դա զվարճալի չէ, դա ցավալի է» ռեալիթի շոուում և նրա հետ հյուրախաղերի է մեկնել մինչև 1978 թվականը։ Նույն թվականին մասնակցել է HBO-ի համար «Disco Beaver from Outer Space» հեռուստաշոուում։ 1979 թվականին Բոմպասը գլխավոր դեր է խաղացել «Jaws 3, People 0» ֆիլմում, որտեղ սիրային տեսարան ուներ Բո Դերեկի հետ։ Սակայն ֆիլմը չեղարկվել է «Ծնոտներ» ֆիլմի ստեղծողների առարկության պատճառով։ 1980 թվականին Բոմպասը ստեղծել է Ֆորտման անունով կերպարը, որը հայտնվել է «National Lampoon White Album» ձայնասկավառակի վրա, որն էլ հետագայում ոգեշնչել է Հովարդ Սթենի կերպարին։
Բոմպասը առավել հայտնի է  Սքուիդվարդ Տենտակլեսի և Nickelodeon-ի «Սպունգ Բոբ Քառակուսի Տաբատ» մուլտսերիալի տարբեր կերպարների հնչյունավորմամբ։ 2012 թվականին Բոմպասը ստացել է «Էմմի» ցերեկային մրցանակի անվանակարգ՝ Սքուիդվարի կերպարի համար։ Նա նաև հայտնի է այն բանով, որ հնչյունավորել է «Առյուծ արքա» մուլտֆիլմի բորենուն, «Ձմեռների զավթիչ»-ի պրոֆեսոր Մեմբրանին և «Երիտասարդ տիտաններ»-ի բժիշկ Լեյթին։ Բոմպասը նաև նկարահանվել է 1960-ական թվականների ֆիլմերում, հայտնվել է նաև բեմում 1970-ական թվականներից մինչև 1980-ական թվականների վերջ։ IMDb տվյալներով՝ Բոմպասը ավելի քան 693 նախագծի հեղինակ է։


== Անձնական կյանք ==
2019 թվականի հուլիսի 27-ին Բոմպասը ամուսնացել է Անժելա Վան Զանդի հետ, որի հետ հարաբերություններ է ունեցել ավելի քան 50 տարի։


== Ծանոթագրություններ ==
Բալտազար Կորմակուր

Բալտազար Կորմակուր (իսլ.՝  Baltasar Kormákur Samper, փետրվարի 27, 1966(1966-02-27), Ռեյկյավիկ, Իսլանդիա), իսլանդացի դերասան, ռեժիսոր և պրոդյուսեր։ Նա Լավագույն ֆիլմերի անվանակարգում մրցանակակիր է իր «101 Ռեյկյավիկ» (իսլ.՝ 101 Reykjavík ), «Ծովը» (իսլ.՝ Hafið) ֆիլմերի համար։


== Ծանոթագրություններ ==
(3067) Ախմատովա

(3067) Ախմատովա (անգլ.՝ Akhmatova), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 14-ին Լյուդմիլա Ժուրավլյովայի և Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,245118 ա. մ., առավելագույնը մոտենում է 1,9355 ա. մ. հեռավորության վրա և հեռանում 2,5547 ա. մ.։ Արեգակի շուրջ մեկ ամբողջական պտույտ է կատարում 1228,73 երկրային օրվա ընթացքում, իր ուղեծրով շարժվելով միջինում 0,292985 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3067) Ախմատովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արցանա

Արցանա (իտալերեն՝ Arzana), քաղաք Իտալիայում, գտնվում է Սարդինիա մարզի Օլիաստրա գավառում։
Բնակչությունը 2730 մարդ, բնակչության խտությունը 17 կմ²։ Զբաղեցնում է 162,6 կմ² տարածք։ Փոստային ինդեքս՝ 8040։ Հեռախոսային կոդ՝ 00782։
Քաղաքի հովանավոր սուրբն է համարվում Հովհաննես Մկրտիչը:
Ուայլդ-քարդ

Ուայլդ-քարդ (անգլ.՝ wild card, բառացի՝ «վայրի քարտ»), սպորտում հատուկ հրավեր որևէ մարզիկի կամ թիմի, որը չի կարողացել անցնել տվյալ մրցաշարին մասնակցելու որակավորումը։ Սովորաբար տրվում է կազմակերպիչների կամ ֆեդերացիայի կողմից՝ նախկին ելույթների, հանդիսատեսի համակրանքի կամ այլ ցուցանիշների հիման վրա։
Որոշ դեպքերում «ուայլդ-քարդ» տրամադրվում է ընդունող երկրին՝ նրա մասնակիցների հնարավորությունները մեծացնելու նպատակով։ Օլիմպիական խաղերի առանձին մարզաձևերում և աթլետիկայի ու լողի աշխարհի առաջնություններում ինքնաբերաբար թույլատրվում են մրցումներն ընդունող երկրի մարզիկները։ Օլիմպիական խաղերի որոշ այլ մարզաձևերում, օրինակ՝ ձյուդոյում, նետաձգությունում, բադմինտոնում կիրառվում է «ուայլդ-քարդի» տրամադրումը համապատասխան մարզական ֆեդերացիաների կողմից։


== Մրցումների` «ուայլդ-քարդ» ստացած հաղթողներ ==
Բացառիկ դեպքերում «ուայլդ-քարդ» ստացած մարզիկը կամ թիմը դառնում է մեդալակիր։ Օրինակ՝ 1996 թվականի ամառային օլիմպիական խաղերին Կի Սուն Հուն (ԿԺԴՀ) ոսկե մեդալ է նվաճել ձյուդոյի, իսկ լեհ Ռիշարդ Վոլնին՝ հունահռոմեական ոճի ըմբշամարտի մրցումներում։
Խորվաթ Գորան Իվանիշևիչը հաղթել է 2001 թվականի Ուիմբլդոնի մրցաշարում (նա միակ հաղթողն է պատմության մեջ, ով հիմնական ցանց է մտել շնորհիվ կազմակերպիչների տված «ուայլդ-քարդի»)։ Նույնը 2009 թվականին կրկնել է Քիմ Քլեյստերսը (Բելգիա) թենիսի ԱՄՆ-ի բաց առաջնությունում. երկամյա ընդմիջումից հետո վերադառնալով պրոֆեսիոնալ սպորտ և այդ պահին չունենալով մրցաշարին ուղղակիորեն մասնակցելու համար անհրաժեշտ բավականաչափ վարկանիշային միավոր՝ նա կազմակերպիչներից ստացավ «ուայլդ-քարդ» և կարողացավ հաղթել US Open-ում։
«Ուայլդ-քարդով» մրցաշարին մասնակցած և հաղթած հավաքականի օրինակ է Դանիայի ֆուտբոլի ազգային հավաքականը Եվրոպայի 1992 թվականի առաջնությունում։ Ընտրական մրցաշարում Դանիան զբաղեցրել էր ընդամենը երկրորդ տեղը՝ ուղեգիրը զիջելով Հարավսլավիայի հավաքականին, սակայն սկսված պատերազմի պատճառով Հարավսլավիան որակազրկվեց, իսկ հապճեպորեն հավաքված Դանիայի հավաքականը մեկնեց Շվեդիա, որտեղ տոնեց սենսացիոն հաղթանակ՝ առաջ անցնելով այնպիսի ահեղ մրցակիցներից, ինչպիսիք են Անգլիան, Ֆրանսիան, Նիդերլանդները և Գերմանիան։
Իսկ վոլեյբոլի 2011 թվականի աշխարհի գավաթի տղամարդկանց մրցաշարում առաջին երկու տեղերը զբաղեցրին «ուայլդ-քարդ» ստացած Ռուսաստանի և Լեհաստանի հավաքականները։


== Ծանոթագրություններ ==
Հասան Պատրիկ

Հասան Պատրիկ, ավան և ճանապարհային կայան Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Մալաթիայից Սեբաստիա տանող ճանապարհին։
Ըստ Ն. Ադոնցի այստեղ է գտնվել հին Պիսոնոս ճանապարհային կայանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սարդակերպեր

Սարդակերպեր (լատ.՝ Arachnida), Հոդվածոտանիների տիպի անողնաշարավոր կենդանիների դաս։ Ընդգրկում է մի շարք կարգեր՝ կարիճներ, կեղծ կարիճներ, սոլպուգներ, խոտհարներ, սարդեր, տզեր և այլն։


== Նկարագիր ==


=== Կառուցվածք ===
Չափերը 0,1-170 մմ են։ Մեծամասնության մարմինը բաժանված է գլխակրծքի և փորիկի, երբեմն (տզեր) միաձուլված Է։ Գլխակուրծքը կրում է վեց զույգ վերջավորություններ․ առաջինը վերին ծնոտներն են (խելիցերներ), երկրորդը՝ ստորին ծնոտները (պեդիպալպներ), հաջորդ չորս զույգը քայլող վերջավորություններ են։ Սարդակերպերի մեծամասնության (կարիճներ, սոլպուգներ, կեղծ կարիճներ և այլն) փորիկը հատվածավորված է, սարդերի մեծամասնությանը և տզերինը՝ ամբողջական։ Փորիկը երբեմն օժտված է հատուկ հավելումներով (սարդերի ոստայնային գորտնուկներ, կարիճների «սանրիկներ» և այլն)։


=== Շնչառական համակարգ ===
Շնչում են տրախեաներով կամ թոքապարկերով, հազվադեպ՝ մաշկի մակերևույթով։ Արտաթորության օրգաններն են կոքսալ գեղձերը և մալպիգյան անոթները։ Մեծամասնության նյարդային համակարգը կազմված է վերկլանային հանգույցներից, ստորկլանային զանգվածից և որովայնային շղթայից (տզերինը միաձուլված է)։


=== Զգայարաններ ===
Զգայարաններն են աչքերը և շոշափելիքի մազիկները, որոշ սարդակերպեր զգում են ձայները և հոտերը։ Նրանցից շատերն օժտված են թունավոր գեղձերով (կարիճներ, սարդեր, որոշ կեղծ կարիճներ)։


=== Բազմացում ===
Բաժանասեռ են․ մեծամասնությունը ձու է դնում, կան կենդանածին ձևեր։ Հայտնի է մոտ 36 հազար տեսակ, տարածված բոլոր մայրցամաքներում։ Ցամաքային կենդանիներ են, բացառությամբ ջրային սարդի և ջրային տզերի։ Դրանք հիմնականում գիշատիչներ են, սնվում են այլ սարդակերպերով, միջատներով, որդերով, փափկամորթներով, մանր սողուններով, կան բուսակերներ և մակաբույծներ։
Որոշ սարդակերպեր ինֆեկցիոն հիվանդությունների հարուցիչների փոխանցողներ են (տզեր)։ Դրանք հնագույն ցամաքային կենդանիներ են․ ծագել են տրիչոբիտներից։ Սարդակերպեր ուսումնասիրող կենդանաբանության բաժինը կոչվում է արախնոլոգիա։


== Պատկերասրահ ==

		
		
		
		
		
		


== Ծանոթագրություններ ==
Նար-Դոսի փողոց (Երևան)

Նար-Դոսի փողոց, փողոց Երևանի Կենտրոն վարչական շրջանում։ Անվանումն ստացել է հայ գրող Նար-Դոսի պատվին։


== Տվյալներ ==
Սկսվում է Տիգրան Մեծի պողոտայի 3-րդ նրբանցքից (Երևանի ալրաղացի մոտից), ձգվում արևելյան ուղղությամբ, հատում Տիգրան Մեծի պողոտան, շարունակվում դեպի հյուսիս-արևելք և հատում Չարենցի փողոցը և շարունակվում դեպի հյուսիս։


== Հատվող փողոցներ ==
Տիգրան Մեծի պողոտա
Նար-Դոսի փողոցի 1-ին նրբանցք
Նար-Դոսի փողոցի 2-րդ նրբանցք
Նար-Դոսի փողոցի 3-րդ նրբանցք
Մովսես Խորենացու փողոց
Արհեստավորների 1-ին փողոց
Քրիստափորի փողոցի 1-ին նրբանցք
Տոլստոյի փողոց
Ռոստոմի փողոց
Աղյուսագործների փողոց
Քաջազնունու փողոց
Վարդանանց փողոց


== Նշանակալի օբյեկտներ ==
Երևանի ալրաղաց
Հայաստանում Սերբիայի պատվավոր հյուպատոսի գրասենյակ
Միքայել Նալբանդյանի անվան №33 հիմնական դպրոց
Ֆրանսիական մանկապարտեզ (Ֆրանսիայի դեսպանության)
Սամբոյի և ձյուդոյի օլիմպիական մանկապատանեկան մարզադպրոց
Հայաստանի սամբոյի ֆեդերացիա
«ՍԻԼ պլազա» հոթել
«Սոֆի Դևոյան» մշակույթի կենտրոն


== Պատկերասրահ ==

		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ժակ դը Մորգան

Ժան Ժակ Մարի դը Մորգան (ֆր.՝ Jacques Jean Marie de Morgan, հունիսի 3, 1857(1857-06-03), Յույսո-սյուր-Կոսոն - հունիսի 12, 1924(1924-06-12), Մարսել), ֆրանսիացի հնագետ և պատմաբան, մասնագիտությամբ հանքային ճարտարագետ։ Պեղել է Աքեմենյան Պարսկաստանի մայրաքաղաք Շոշ քաղաքը, գրել հետազոտություններ Ուրարտուի մասին, հեղինակ է «Հայ ժողովրդի պատմությունը հնագույն ժամանակներից մինչև մեր օրերը» աշխատության։ 1880-ական թթ երկրորդ կեսին զբաղեցրել է Ֆրանսիական կապիտալի կողմից շահագործվող Ալավերդու պղնձի արդյունահանման գործարանի տնօրենի պաշտոնը։ 1887-89 թթ. ընթացքում Ալավերդիի և Ախթալայի տարածքում կատարել է պեղումներ՝ ի թիվս այլ հնագիտական նմուշների հայտնաբերելով պղնձե զարդեր, զենքեր, կենցաղային առարկաներ։
Դատապարտել է 1915-18 թթ. Հայոց ցեղասպանությունը, իր հրապարակումներում բարձրացնում էր երիտթուրքերի պարագլուխներին պատասխանատվության ենթարկելու խնդիրը։ «Երբ ուշադիր կարդում ես հայերի եղեռնին վերաբերող փաստաթղթերը, ապշում ես, թե ինչ հեռատեսությամբ ու հմտությամբ էր երիտթուրքական կառավարությունը կազմակերպել այդ սարսափները։ Ամեն ինչ նախատեսված էր. զոհերի զինաթափումը, դիմադրելու ընդունակ երիտասարդության մեկուսացումը, զանգվածային տեղահանությունը և տանջանքները ճանապարհին, տղամարդկանց ոչնչացումը, կանանց և աղջիկների ընտրությունը մահմեդականացնելու համար... Կգա օրը, երբ այդ ոճրագործները... պատասխան պետք է տան իրենց արարքների համար և հատուցեն իրենց կատարած չարագործությունների դիմաց»։


== Ծանոթագրություններ ==
Մարտինա Նավրատիլովայի կարիերայի վիճակագրություն

Մարտինա Նավրատիլովայի կարիերայի վիճակագրությունը ներկայացնում է չեխ և ամերիկացի հանրահայտ պրոֆեսիոնալ թենիսիստուհի, մենախաղի և զուգախաղի աշխարհի նախկին թիվ 1 ռակետ Մարտինա Նավրատիլովայի կարիերայի ընթացքում շահած տիտղոսները, մասնակցությունը Մեծ Սաղավարտի մրցաշարերի, WTA մրցաշարերի և WTA Տարվա ամփոփիչ մրցաշարերի եզրափակիչներում։
Կարիերային ընթացքում Մարտինա Նավրատիլովան մենախաղում դուրս է եկել Մեծ Սաղավարտի մրցաշարերի 32 եզրափակիչ, որից հաղթանակ է տարել 18-ում, WTA Տարվա ամփոփիչ մրցաշարի 14 եզրափակիչ, որից հաղթանակի է հասել 8-ում և WTA մրցաշարերի 193 եզրափակիչ, որից հաղթանակի է հասել 141-ում։ Ընդհանուր հաշվով նա մենախաղի կարիերայի ընթացքում հաղթանակ է տարել 239 եզրափակիչներից 167-ում։ Զուգախաղի կարիերայի ընթացքում նա Մեծ Սաղավարտի մրցաշարերի 37 եզրափակիչներից 31-ում հաղթանակի է հասել, WTA Տարվա ամփոփիչ մրցաշարի 11 եզրափակիչներից՝ բոլոր 11-ում և WTA մրցաշարերի 175 եզրավակիչներից 135-ում, ընդհանուր 223 եզրափակիչներից հաղթանակ տոնելով 177-ում։ Բացի այդ, նա հաղթողի տիտղոսին է արժանացել նաև Մեծ Սաղավարտի խառը զուգախաղի 10 մրցաշարերում՝ մասնակցություն ունենալով 16 եզրափակիչների։
Կարիերայի ընթացքում Նավատիլովան մենախաղի վարկանիշում աշխարհի թիվ 1 ռակետի վարկանիշը պահպանել է 332 շաբաթ, տարվա վերջին առաջին համար դասվելով 6 անգամ, որից 5-ը անընդմեջ։ Զուգախաղի վարկանիշում թիվ 1 ռակետի կոչումը նա պահպանել է 237 շաբաթ, տարին որպես թիվ 1 ռակետ եզրափակելով 5 անգամ, այդ թվում 3 անգամ անընդմեջ։
Նավրատիլովան կարիերայում իր առաջին տիտղոսը շահել է 1974 թվականին, իսկ վերջինը՝ 2006 թվականին՝ իր 50-ամյակից քիչ առաջ։


== Մեծ Սաղավարտի մրցաշարերի եզրափակիչներ ==


=== Մենախաղ 32 (18–14) ===


=== Զուգախաղ 37 (31–6) ===


=== Խառը զուգախաղ 16 (10–6) ===


== Տարվա վերջի ամփոփիչ մրցաշարի եզրափակիչներ ==


=== Մենախաղ 14 (8–6) ===


=== Զուգախաղ 11 (11–0) ===


== Մենախաղի մրցաշարերի վիճակագրություն ==


=== Մեծ Սաղավարտի մրցաշարեր ===


=== Այլ մրցաշարերի վիճակագրություն ===


== Մենախաղի կարիերայի վիճակագրություն ==


== Զուգախաղի մրցաշարերի վիճակագրություն ==


=== Մեծ Սաղավարտի մրցաշարեր ===


== Կարիերայի եզրափակիչներ ==


=== Մենախաղ 239 ===


=== Զուգախաղ 223 ===


=== Մեծ Սաղավարտի մրցաշարերի խառը զուգախաղ (16) ===


=== Խառը զուգախաղի մրցաշարեր (6) ===


== WTA մրցաշարերում վաստակած մրցանակային գումարներ ==


== Record against other top players ==
2009 թվականի փետրվարի 10-ի դրությամբ Մարտինա Նավրատիլովայի արդյունքները Թոփ 10 որոշ թենիսիստուհիների հետ մրցակցությունում։ Թիվ 1 ռակետները նշված են թավատառ։


== Ծանոթագրություններ ==


== Արտաքին հղումներ ==
Մարտինա Նավրատիլովան WTA կայքում
Մարտինա Նավրատիլովան ITF կայքում Archived 2017-06-25 at the Wayback Machine.
Մարտինա Նավրատիլովան Ֆեդերացիայի գավաթի մասնակցի կայքում Archived 2017-11-21 at the Wayback Machine.
Սպորմաջորե

Սպորմաջորե  (իտալերեն՝ Spormaggiore), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1254 մարդ (2008) թվականի մարդահամարի տվյալների, բնակչության խտությունը՝ 42 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 38010։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 653555
Էլեկտրոնային փոստ՝ sindaco@comune.spormaggiore.tn.it
Պաշտոնական կայք՝http://www.comune.spormaggiore.tn.it/sito/index.php Archived 2010-03-27 at the Wayback Machine.


== Արտաքին հղումներ ==
http://www.comune.spormaggiore.tn.it/sito/index.php Archived 2010-03-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Չերյումկին (Ակսայի շրջան)

Չերյումկին (ռուս.՝ Черюмкин), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Վերխնեպոդպոլնենսկի գյուղական համայնքի կազմի մեջ։ Ակսայ քաղաքից գտնվում է 30 կմ հեռավորության վրա։
Ջոն Ռոբերտս

Ջոն Ռոբերտս (անգլ.՝ John Glover Roberts, հունվարի 27, 1955(1955-01-27), Բուֆֆալո, Նյու Յորք, ԱՄՆ), ամերիկացի իրավաբան, 2005 թվականի սեպտեմբերի 29-ից՝ ԱՄՆ Գերագույն դատարանի նախագահ։


== Վաղ տարիներ ==
Ջոն Ռոբերտսը ծնվել է 1955 թվականին Նյու Յորք նահանգի Բուֆֆալո քաղաքում։ Հայրական կողմից նա իռլանդական, ուելսյան և չեխական արմատներ ունի։ Մանկությունն անցկացրել է Հյուսիսային Ինդիանայում, որտեղ սովորել է մասնավոր գիշերօթիկ դպրոցում։ Ունեցել է ևս երեք քույր։ Ավարտելով միջնակարգ դպրոցը՝ ընդունվել է Հարվարդի համալսարանի քոլեջ, որտեղ ստացել է պատմության բնագավառում արվեստի բակալավրի աստիճան։ Նա նաև սովորել է Հարվարդի Իրավունքի դպրոցում՝ համատեղելով ուսումը «Harvard Law Review» ամսագրում խմբագրի աշխատանքի հետ։ 1979 թվականին նրան շնորհվել է իրավունքի դոկտորի կոչում։


== Գործունեություն ==
1980-1981 թվականներին Ռոբերտսն աշխատել է որպես ԱՄՆ ապագա գլխավոր դատավորի՝ Ուիլյամ Ռենկվիստի օգնական, որն այդ ժամանակ նրա շարքային անդամ էր։ 1981-1982 թվականներին Ռոբերտսը եղել է նաև ԱՄՆ գլխավոր դատախազ Ուիլյամ Սմիթի օգնականը՝ Ռոնալդ Ռեյգանի վարչակազմում, իսկ 1982-1986 թվականներին աշխատել Է Սպիտակ տան իրավախորհրդատվական գրասենյակում։ Դրանից հետո զբաղվել է մասնավոր իրավաբանական պրակտիկայով։ 1989 թվականին նա զբաղեցրել Է գլխավոր դատախազի տեղակալի պաշտոնը և մասնակցել 39 գործերի քննությանը՝ շահելով դրանցից 25-ում։ 1993-2003 թվականներին կրկին զբաղվել է մասնավոր իրավաբանական պրակտիկայով։ 1992-2005 թվականներին դասավանդել է Ջորջթաունի համալսարանի իրավաբանական ֆակուլտետում։
2003 թվականի հունիսի 2-ին նշանակվել է Կոլումբիայի շրջանի դաշնային վերաքննիչ դատարանի դատավորի պաշտոնում։
2005 թվականի սեպտեմբերին մահացել Է ԱՄՆ-ի գլխավոր դատավոր Ուիլյամ Ռենկվիստը։ Ջոն Ռոբերտսը, որը ավելի վաղ նշանակվել էր Գերագույն դատարանի անդամ, պաշտոնաթող եղած Սանդրա Դեյ Օ ' Քոնորի փոխարեն Ջորջ Բուշի կողմից նշանակվել է Գերագույն դատարանի նախագահի պաշտոնում։ ԱՄՆ-ի Սենատը հաստատել է նրա թեկնածությունը և 2005 թվականի սեպտեմբերի 29-ին Ռոբերտսը ստանձնել է պաշտոնը՝ 50 տարեկանում դառնալով վերջին 200 տարվա ընթացքում ԱՄՆ-ի ամենաերիտասարդ գլխավոր դատավորը։


== Օբամայի առաջին երդմնակալություն ==
2009 թվականի հունվարի 20-ին տեղի ունեցավ ԱՄՆ 44-րդ նախագահ Բարաք Օբամայի առաջին երդմնակալության արարողությունը, որի ժամանակ Ռոբերտսը երդում էր տվել։ Սակայն նա շփոթել է բառերի կարգը, ինչի պատճառով երդման խոսքերը կրկնող նախագահը սխալ է արտասանել այն։ Դրա պատճառով որոշում է ընդունվել կրկնակի արարողություն անցկացնելու մասին, որը տեղի է ունեցել հաջորդ օրը՝ Սպիտակ տանը։


== Անձնական կյանք ==
1996 թվականին Ջոն Ռոբերտսը Վաշինգտոնում ամուսնացել է Ջեյն Սալիվանի հետ։ Ընտանեկան զույգը երկու որդեգրված երեխա ունի ՝ Ջոզեֆինը և Ջոնը։


== Ծանոթագրություններ ==


== Արտաքին հղումներ ==
Chief Justice John G. Roberts, Jr.(անգլ.)
Բուժանք

Բուժանք, առողջապահական ամսագիր։ Լույս է տեսել 1926-1930 թվականներին, Փարիզում։ Տպագրել է առողջապահական և գիտա-բժշկական հոդվածներ, նյութեր՝ նվիրված հայ բժշկության պատմությանը, անվանի բժիշկներին, սպորտի, դպրոցի առողջապահական հարցերին, բուժման ժողովրդական եղանակներին։ Պարբերաբար լուրեր է տպագրել ՀԽՍՀ-ում առողջապահության գործի մասին։
Motorola Razr (2020)

Motorola Razr, Android օպերացիոն համակարգով աշխատող ծալվող սմարթֆոն մշակված և թողարկված Motorola Mobility-ի կողմից։ Սմարթֆոնի մասին խոսվել է 2019 թվականի նոյեմբերի 14-ին և վաճառքի է հանվել 2020 թվականի փետրվարի 6-ին։ Սմարթֆոնի դիզայնը հիշեցնում է օրիգինալ Motorola Razr բջջային ուղղահայաց ծալվող հեռախոսի մասին (ի տարբերություն վերջերս թողարկված բոլոր սմարթֆոնների, որոնք ծալվում են հորիզոնական)։  Սմարթֆոնը արտադրվել է Հնդկաստանում։


== Հատկություններ ==
Razr-ը մեծ մասոց ոգեշնչվել է նույն անուն հեռախոսի դիզայից և օգտագործում է հոդային համակարգ 6,2 դյույմ անկյունագծով OLED էկրանը թաքցնելու համար։ Սմարթֆոնի ծալվող հիմնական երեսին կա 2,7 դյույմ անկյունագծով էկրանը, որը նախատեսված է ծանուցումների ցուցադրման կամ այլ գործողությունների համար։ Էկրանը պաշտպանված է մետաղական չքայքայվող շրջանակներով և չունի ծալման տեսանելի մասեր, իսկ մատնահետքի ընթերցիչը տեղադրված է ներքին վահանակի վրա։ Ի պատասխան Galaxy Fold-ի հետ ծագած խնդիրների, Motorola-ն հայտարարել է, որ «լիովին վստահ է» էկրանի երկարակեցության հարցում և նշել է, որ օգտատերը ինքը պետք է զգույշ լինի, թե ինչպես է այն օգտագործում։ Razr-ում տեղադրված է Qualcomm Snapdragon 710 և Adreno 616 GPU պրոցեսսոր։ Սմարթֆոնը օժտված է 6 ԳԲ օպերատիվ և 128 ԳԲ ներքին հիշողությամբ։ Այն ունի երկու մարտկոց, որոնց ընհանուր ծավալը կազմում է 2510 միլիամպեր/ժամ, իսկ մարտկոցները լիցքավորվում են արագ լիցքավորման համակարգով USB-C միակցիչի շնորհիվ։ Մեկ 16 ՄՓ տեսախցիկ տեղադրված է սմարթֆոնի հետևի մաում, իսկ դիմային մասում կա ևս մեկ տեսախցիկ 5 ՄՓ կետայնությամբ։ Սմարթֆոնը աշխատում է միայն eSIM-ով։ 2020 թվականի փետրվարին հասանելի էր սմարթֆոնի միայն սև գույնով տարբերակը, սակայն հայտարարվել է, որ 2020 թվականի գարնան սկսվեն թողարկվել նաև ոսկեգույն գույնով։
Razr-ը աշխատում է Android 9.0 "Pie" օպերացիոն համակարգով։ Սմարթֆոնում կա «զատկի ձու», որը կոչվում է "Retro Razr"։ Այս ռեժիմը փոխում է գլխավոր մեյնուն և դարձում այն օրիգինալ Razr-ի պես։


== Ակնարկներ ==
Razr-ի մասին մեկնարկային փուլում արվեցին տարատեսակ խառը ակնարկներ, այն սկսեց համեմատել Samsung Galaxy Z Flip-ի հետ։ Հիմնական քննադատումներ սմարթֆոնը ստացավ կապված գնի, մարտկոցի քիչ «կյանքի» և տեսախցիկի համար, ինչպես նաև Verizon  վիրուսների, անհասկանալի հոդային համակարգի և անհայտ էկրանի համար, սակայն շատերին էլ գրավել էր սմարթֆոնի ռետրո դիզայնըմ կառուցվածքը և ստանդարտ ծրագրային ապահովումը։ CNET-ից Պատրիկ Հոլլանդը սմարթֆոնը 10 բալլային համակարգում գնահատեց 7,5։ Հոլլանդը տպավորված էր արագ դիտման հավելյալ էկրանով, սակայ դժգոհ էր, որ ծրագրային ապահովման մասում չկա մեկ ձեռքով օգտագործելու հնարավորություն։ PC Magazine-ի կողմից սմարթֆոնը ստացավ 2,5 բալլ 5-ից, որպես հիմնական թերություն նշվեց սմարթֆոնի գինը, որը չի արդարացնում նրա հզորությունը։


== Տես նաև ==
Samsung Galaxy Fold
Huawei Mate X
Samsung Galaxy Z Flip


== Ծանոթագրություններ ==
Մկրտիչ Մինասյան (այլ կիրառումներ)

Մկրտիչ Մինասյան անվամբ հայտնի են մի քանի անձնավորություններ.

Մկրտիչ Մինասի Մինասյան — հայ ճարտարապետ, ՀՀ վաստակավոր ճարտարապետ։
Մկրտիչ Հակոբի Մինասյան - ՀՀ պետական և քաղաքական գործիչ։
Կաքավի ողբը

«Կաքավի ողբը», Հովհաննես Թումանյանի բանաստեղծություններից։ Գրության թվականն ստույգ հայտի չէ։ Ինքնագիրը չի պահպանվել։


== Ստեղծման պատմությունը ==
«Կաքավի ողբը» բանաստեղծության ակունքը ժողովրդական է, երկու տարբեր երգեր են։ Առաջինը տպագրվել է Մ․ Մինասյանի «Քնար հայկական» ժողովածուում, երկրորդը՝ «Մասիսում»։ Թումանյանը միացրել է երկու երգերը, կրճատել, վերադասավորել մի շարք տողեր, փոխել բառեր, առաջին երգի միջնադարյան հայերենը և երկրորդի բարբառը վերածել գրական-ժողովրդական հայերենի, իր կողմից ավելացրել Բ և Դ հատվածները՝ ստեղծելով բոլորովին նոր բանաստեղծություն։
Բանաստեղծությունն առաջին անգամ տպագրվել է 1910 թվականին «Հասկեր» ամսագրի № 12-րդի 141-142-րդ էջերում, «Ժողովրդականից» ենթավերնագրով, այնուհետև, առանց ենթավերնագրի՝ 1922 թվականին Կոստանդնուպոլսում լույս տեսած Բանաստեղծություններ շարքի 141-144-րդ էջերում, «Ժողովրդական երգեր» բաժնում, ապա՝ 1940-1959 թվականներին Երևանում 6 հատորով լույս տեսած Հովհաննես Թումանյանի երկերի ժողովածուի 1-ին հատորի 166-167-րդ էջերում։
Արտատպվում է 1922 թվականին Կոստանդնուպոլսում լույս տեսած Բանաստեղծություններից։
Եղիշե Չարենցի անվան գրականության և արվեստի թանգարանի Թումանյանի ֆոնդի № 1360 պահարանում պահվում է Հասկեր ամսագրի հեղինակի սեփական օրինակը, որի վրա Թումանյանն ուղղումներ է կատարել, որոնք հիմնականում արտահայտել են հետագա հրատարակության մեջ։ Այստեղ վերնագրից վեր մատիտով գրել է.


== Ծանոթագրություններ ==
Սես Մարգալիդես

Սես Մարգալիդես (կատ.՝ Ses Margalides)՝ Իբիզայից ոչ հեռու 2 խումբ կղզիներից կազմված փոքր կղզի (Բալեարյան կղզիներ, Իսպանիա)։ Մտնում է Պիտիուսս կղզիների կազմի մեջ։ Կղզեխմբի կզղիներից մեկը համեմատաբար մյուսից ավելի մեծ է։
Կղզին իրենից մեծ հետաքրքրություն է ներկայացնում զբոսաշրջիկների համար, շնորհիվ իր գեղեցիկ ծովափի։ Սես Մարգալիդեսի ստորջրյա աշխարհը առանձնանում է մեծ բազմազանությամբ։ Տեղական էնդեմիկ տեսակները՝ (Euphorbia margalidiana), բույսերի անհետացող տեսակներից է, որը տարածված է կղզու ժայռոտ տարածքներում։


== Ծանոթագրություններ ==
Մակուի իշխանություն

Մակուի հայկական իշխանություն, Արտազի հայկական իշխանություն, ստեղծվել է XIII դ. կեսին, Վասպուրականի Արտազ գավառում։ Իշխանանիստն էր Մակու քաղաքը։ Օգտվելով Կիլիկյան Հայաստանի և մոնղական պետության միջև կնքված դաշնագրով (1254) քրիստոնյաներին ընձեռած հնարավորություններից, Արտազի Սուրբ Թադեոսի վանքում նստող եպիսկոպոսների տոհմն իր ձեռքում կենտրոնացրել է նաև գավառի աշխարհիկ իշխանությունը։ Արտազի կիսանկախ իշխանության տերերը (պարոնտեր, եպիսկոպոս Զաքարիան, նրա եղբայր Պետրոսը) XIII դ. 2-րդ կեսին ամրացրել են Մակուի բերդը, կառուցել կամուրջներ, կարգի բերել ճանապարհները, հիմնել վանքեր (այդ թվում՝ Ծործորի Սուրբ Աստվածածին վանքը՝ Մակուից 20 կմ հարավային)։ Արտազի հայ ավատատերերը, քաղաքային բնակչության որոշ խավեր, հավատալով Եվրոպայից օգնություն ստանալու սին խոստումներին, ընդունել են կաթոլիկություն։ Մակուի հայկական իշխանության մշակութային կենտրոն Ծործորի վանքում Հովհաննես Ծործորեցի րաբունապետի ու նրա հետևորդների ջանքերով հիմք է դրվել հայ ունիթոռական գրականությանը, թարգմանվել են կաթոլիկ հեղինակների գործեր և այլն։ Օտար նվաճողների դեմ անհավասար կռիվներում Մակուի հայկական իշխանությունը թուլացել է։ XIV դ. վերջին այն հաջող դիմադրություն է ցույց տվել Լենկթեմուրին, սակայն Մակուի հայկական իշխանության տեր Նուր ադ Դին իշխանը ստիպված ընդունել է նրա գերիշխանությունը։ Մակուի հայկական իշխանությանը վերջ է տվել կարակոյանլու Իսքանդարը՝ 1426 թվականին։
Կատերինա Բոլոնացի

Կատերինա Բոլոնացի կամ Կատերինա դե Վիգրի (իտալերեն՝ Santa Caterina da Bolognai, սեպտեմբերի 8, 1413, Բոլոնիա, Պապական մարզ - մարտի 9, 1463, Բոլոնիա, Պապական մարզ), կաթոլիկ եկեղեցու իտալացի սուրբ, Բոլոնիայի Դոմինի Կորպուսի հիմնադիր և կլարիսինյան վանքի առաջին աբբա։ 1712 թվականի մայիսի 22-ին սրբադասվել է Հռոմի պապ Կլիմենտ XI-ի կողմից։


== Կենսագրություն ==
Կատերինան ծագումով եղել է ազնվական, խոշոր դիվանագետ և Բոլոնիայի փաստաբան Ջովաննի դե Վիգրիի դուստրը։ 11 տարեկանում Կատերինան պարգևատրվել է որպես ֆրեյլինա մարկիզ Նիկոլոյի արտամուսնական դստեր պալատում, որի դեսպանը նրա հայրն էր։ Նա պալատում ուսումնասիրել է մշակույթներ, գրել բանաստեղծություններ և արձակ ստեղծագործություններ, յուրացրել լատիներենը և կալիգրաֆիա, նկարել և նվագել ալտ։ Սակայն երեք տարի անց Կատերինան հրաժարվել է հոգևոր կյանքից և մտել կույսերի համայնք` Սբ․ Ֆրանցիսկոս` Ֆերարայում։
1431 թվականին Ֆերարայից մեկ ուրիշ կնոջ հետ հիմնում է վանք` Սբ․ Կլարայի պատվին։
Նա Բոլոնիա է վերադարձել 1456 թվականին, երբ քաղաքային կառավարությունը խնդրել է նրան գտնել և լինել նույն կարգի մի կուսակրոնի վանահայր, որը ենթադրաբար գտնվում էր Կորպուս Քրիստիի եկեղեցում (Basilica of Corpus Domini):
Կատերինան հեղինակն է «Հոգևոր պատերազմի համար անհրաժեշտ յոթ հոգևոր զենքերի մասին տրակտատի»։ Տրակտատը գրվել է որպես Աստծո և սատանայի զրույց՝ դրանից բխող հրաշքներով։ 
Նրա ձեռագրերի մի մասը պահպանվել են, ներառյալ Սուրբ Ուրսուլայի կենսագրությունը 1456 թվականից և այժմ պահպանվում են Վենեցիայի ակադեմիական թանգարանում։ Որոշ պատմաբաններ նրա ոճը անվանում են անարվեստ։
Կատերինան մահացել է 48 տարեկան հասակում։ Տասնութ օր հետո նրա՝ դեռ չթառամած մարմինը արտաշիրմվել է և տեղափոխվել Բոլոնիայի Կլարիսին մատուռ։
Նրա մասունքներն այնտեղ պահվում են ապակու տակ։


== Հարգանքի տուրք ==
Սուրբ Կատերինան համարվում է գայթակղության պաշտպան և նկարիչների հովանավոր։ Նրան իր հայրենի Բոլոնիայում հարգում էին երեք դար, նախքան սրբադասվեց 1712 թվականին։ Նրա հիշատակի օրը  կաթոլիկ եկեղեցում մարտի ինն է։


== Ժամանակակից իրադարձություններ ==
Նախորդ հազարամյակում հայտնաբերվել էին Կատերինայի նոր աշխատանքներ և իր հայրենի Բոլոնիայում հրատարակվել իտալերենով։ Ահա նրանց նկարագրությունը կարդինալ Ջակոմո Բիֆֆի կողմից.


== Աշխատություններ ==

Treatise on the Seven Spiritual Weapons Necessary for Spiritual Warfare
Laudi, Trattati e Lettere
I dodici giardini
Rosarium
I sermoni


== Ծանոթագրություններ ==


== Գրականություն ==
Chadwick, Whitney. Women, Art, and Society. — Լ.: Thames and Hudson, 1990. — ISBN 978-0500203934.
Harris, Anne Sutherland and Linda Nochlin. Women Artists: 1550—1950. — N. Y.: Los Angeles County Museum of Art, Knopf, 1976. — ISBN 978-0875870731.


== Արտաքին հղումներ ==
Saint Catherine of Bologna Parish, Ringwood, New Jersey
Կարգալա (գյուղ, Նազարովսկի շրջան)

Անվան այլ կիրառումների համար տե՛ս՝ ԿարգալաԿարգալա (ռուս.՝ Каргала), գյուղ Ռուսաստանի Կրասնոյարսկի երկրամասի Նազարովսկի շրջանի կազմում։
Բնակչությունը 2008 թվականին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուպիակ

Կուպիակ (ֆր.՝ Coupiac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 473 մարդ, բնակչության խտությունը` 19.13 մարդ/կմ²։ Բնակավայրը զբաղեցնում է 24.72 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 100 կմ հյուսիս-արևելք, Ռոդեզ քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 267 աշխատունակ (15-64 տարեկան)  բնակիչ, որոնցից ակտիվ էին 163-ը, իսկ ոչ ակտիվները` 104։ Ակտիվության ցուցանիշը կազմում է 61,0 %։ 163 աշխատունակ մարդկանցից աշխատել է 147 անձ (85 տղամարդ և 62 կին)։ Գործազուրկ են եղել 16 անձ (9 տղամարդ և 7 կին)։ 104 անաշխատունակներից 16-ը եղել են աշակերտներ կամ ուսանողներ, 45-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոնկալվո

Մոնկալվո  (իտալերեն՝ Moncalvo), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 3356 մարդ (2008)։ Բնակչության խտությունը՝ 190 մարդ/կմ²։ Տարածքը զբաղեցնում է 18 կմ²։ Փոստային ինդեքս՝ 14036։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջինազքար

Ջինազքար, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։


== Պատմություն ==
Գյուղի բնակիչների մի մասը կոտորվել է 1895 թվականի ջարդերի ժամանակ։ Մնացալ մասը բռնի մուսուլմանացվել է։


== Բնակչություն ==
Մինչև XIX դարավերջ հայաբնակ էր։ XX դարի սկզբին ուներ 50 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հեյնո Պոտեր

Հեյնո Պոտեր (ռուս.՝ Хейно Иоганнович Поттер, ապրիլի 13, 1929(1929-04-13), Վիլյանդի, ԽՍՀՄ - մայիսի 22, 2007(2007-05-22), Սանկտ Պետերբուրգ, Ռուսաստան), ռուս աստղագետ, աշխատել է Պուլկովոյի աստղադիտարանում։


== Կենսագրություն ==
1946 թվականին գերազանց ավարտել է Տալինի Կեսկլիննասկիի ռուսական գիմնազիան, որից հետո ավարտել է Լենինգրադի համալսարանի մաթեմատիկա-մեխանիկական ֆակուլտետը։ Լինելով համալսարանի ուսանող դարձավ 400 մետր վազքի ԽՍՀՄ չեմպիոն, և ԽՍՀՄ հավաքականի շարքերում մասնակցել է 1952 թվականի Ամառային օլիմպիական խաղերին ում Հելսինկիում։
Աշխատել է Պուլկովոյի աստղադիտարանում 1954 թվականից։ Հայտնի է իր աստղաչափության բնագավառում կատարած հետազոտություններով։ Հայտնաբերել է մեկ աստերոիդ։ 1967 թվականին Ն. Գ. Ռիզվանովի հետ համատեղ կազմակերպեց Պուլկովյան աստղադիտարանի Օրդուբադի արշավախումբը, որի արդյունքում հիմնվեց Բատաբատյան աստղադիտարանը Ադրբեջանի Նախիջևանի ինքնավար մարզում։ Աշխատել է նաև Սեռո-Էլ-Ռոբլե կայանում Չիլիում։ 1972-ից 1989 թվականները հանդիսանում էր Պուլկովյան աստղադիտարանի լուսանկարչական աստղաչափության և աստղերի աստղագիտության բաժնի վարիչ։ 1983 թվականին ղեկավարել է Ռուսական Գիտությունների Ակադեմիայի Բոլիվիական ազգային աստղադիտարան ուղարկված արշավախումբը։
Մահացել է 2007 թվականի մայիսի 22-ին։ Հուղարկավորված է Պուլկովյան աստղադիտարանի գերեզմանոցում։ Նրա պատվին է անվանվել (7320) Պոտեր աստեորիդը։


== Ծանոթագրություններ ==


== Արտաքին հղումներ ==
Սաթթար Բախլուլզադե

Սաթթար Բախլուլ օղլի Բախլուլզադե (ադրբ.՝ Səttar Bəhlulzadə, դեկտեմբերի 2 (15), 1909, Ամիրջան, Բաքվի գավառ, Բաքվի նահանգ, Ռուսական կայսրություն - հոկտեմբերի 13, 1974(1974-10-13), Մոսկվա, ԽՍՀՄ), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի ԽՍՀ պետական մրցանակի դափնեկիր։


== Կենսագրություն ==

Սաթթար Բախլուլզադեն ծնվել է 1909 թվականի դեկտեմբերի 15-ին Բաքվում։ Կրթություն է ստացել նկարչության դպրոցում, իսկ հետո սովորել է Մոսկվայի Նկարչության Ինստիտուտում։ Հայտնի արվեստագետներ Վ. Ֆավորսկու և Ք. Մ. Շագալի ուսանող էր։
Սաթթար Բախլուլզադեն պարգևատրվել է երկու աշխատանքային կարմիր դրոշի շքանշանով և մեդալներով։ Նրա ստեղծագործությունները պահվում են  Ռ. Մուստաֆաևի անվան Ադրբեջանի պետական արվեստի թանգարանում։ Բախլուլզադեն մահացել է 1974 թվականի հոկտեմբերի 14-ին Մոսկվայում։


== Ծանոթագրություններ ==
Ալմյասովո

Ալմյասովո (ռուս.՝ Альмясово, բաշկիրերեն՝ Әлмәс), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 305 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսկրա (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ԻսկրաԻսկրա (ուկրաիներեն՝ Іскра), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։ Բնակավայրը նախկինում նաև անվանվել է Անդրեևո-Կլևցովո։
2001 թվականի տվյալներով Իսկրա գյուղում բնակվում էր 777 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտոնովցի (այլ կիրառումներ)

Անտոնովցի, կարող է վերաբերել՝

Անտոնովցի - գյուղ Ուկրաինայի Խմելնիցկիի մարզի Յարմոլինի շրջանում
Անտոնովցի - գյուղ Ռուսաստանի Կիրովի մարզի Ունինսկի շրջանի կազմում
Սիրի (աուլ, Ասկիզսկի շրջան)

Սիրի (ռուս.՝ Сыры, խակ.՝ Сыр аалы), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արիանո Իրպինո

Արիանո Իրպինո (իտալերեն՝ Ariano Irpino), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 22 906 մարդ, բնակչության խտությունը կազմում է 124 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 83050, հեռախոսային կոդ՝ 00825։
Բնակավայրի հովանավոր սուրբն է Սուրբ Օտոնեն, տոնը նշվում է ամեն տարվա մարտի 20-ին։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
Բորովցի (գյուղ, Կիցմանի շրջան)

Անվան այլ կիրառումների համար տե՛ս՝ Բորովցի (այլ կիրառումներ)Բորովցի (ուկրաիներեն՝ Борівці), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Բորովցի գյուղում բնակվում էր 1 601 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորոնավիրուսներ

Կորոնավիրուսներ (լատ.՝ Coronaviridae), 2020 թվականի հունվարի տվյալներով 43 տեսակ ներառող վիրուսների ընտանիք, որոնք ախտահարում են մարդուն, կատուներին, թռչուններին, շներին, խոշոր եղջերավորներին, խոզերին և նապաստակներին։
Առաջին անգամ հայտնաբերվել է 1965 թվականին սուր քթաբորբով (ռինիտ) հիվանդի մոտ։


== Կառուցվածք ==

Գենոմը իրենից ներկայացնում է միաշղթա  (+)ՌՆԹ։ Նուկլեոկապսիդը շրջապատված է սպիտակուցային թաղանթով և լիպիդային արտաքին թաղանթով, որից հեռանում են քորոցանման փշաձև ելուստներ, որոնք նմանվում են թագի․ այստեղից էլ ծագել է կորոնավիրուս անվանումը (corona-թագ)։
Աճեցվում է մարդու սաղմի կուլտուրայի հիման վրա։


== Կլինիկա ==
Կորոնավիրուսը կարող է ախտահարել

շնչառական համակարգը
աղեստամոքսային համակարգը
նյարդային համակարգըԱռաջնային վերարտադրությունը տեղի է ունենում քթի խոռոչի և շնչառական համակարգի լորձաթաղանթում, որի արդյունքում առաջանում է առատ քթարտադրություն, իսկ երեխաների մոտ՝ բրոնխիտ և թոքաբորբ։
Շնչառական կորոնավիրուսը ներկայացված է OC38, OC43 շտամմներով, իսկ էնտերիտի պատճառ է հանդիսանում 229 E շտամը։
Տեսակներից մեկը հանդիսանում է  ոչ տիպիկ թոքաբորբի (ատիպիկ թոքաբորբ) հարուցիչ։


== COVID-19 ==
Նոր կորոնավիրուս COVID-19-ն առաջին անգամ հայտնաբերվել է 2019 թվականին Ուհանում բռնկված թոքաբորբի համաճարակի ընթացքում՝ հիվանդներից մեկի մոտ։ Ուհանում  նոր վիրուսը լաբորատոր թեստերով հայտնաբերվել է 59 թոքաբորբով հիվանդներից 15-ի մոտ։ 2020 թվականի հունիսի 15-ի տվյալներով ներկայումս աշխարհում մոտ 8 միլիոն մարդ համարվում է վարակակիր։ Այն տարածված է աշխարհի գրեթե բոլոր երկրներում։


== Տես նաև ==
Մրսածություն
Սուր շնչառական վարակներ
2019-nCoV (Կորոնավիրուս)


== Ծանոթագրություններ ==
(3769) Արտուրմիլլեր

(3769) Արտուրմիլլեր (անգլ.՝ Arthurmiller), աստերոիդ աստերոիդների հիմնական գոտում։ Հայտնաբերվել է 1967 թվականի հոկտեմբերի 30-ին Լյուբոշ Կոհոուտեկի և Անդրեաս Կրիետեի կողմից Բերգդորֆում։
Միջին հեռավորությունը Արեգակից կազմում է 2,264205 ա. մ., առավելագույնը մոտենում է 2,0059 ա. մ. հեռավորության վրա և հեռանում 2,5225 ա. մ.։ Արեգակի շուրջ մեկ ամբողջական պտույտ է կատարում 1244,43 երկրային օրվա ընթացքում, իր ուղեծրով շարժվելով միջինում 0,289288 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3769) Արտուրմիլլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաճար Ներքին

Խաճար Ներքին, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Բալու գյուղաքաղաքից 15 կմ հյուսիս-արևմուտք, Բերդակ գյուղաքաղաքից հյուսիս-արևելք, Արածանիի միջին հոսանքի աջ կողմում։


== Պատմություն ==
Հայ բնակչությունը տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 35 տուն՝ 280 հայ, 10 տուն՝ 50 քուրդ և 5 տուն թուրք բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Խաճար Ներքինն ուներ Ս. Աստվածածին անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Gloria Jean’s Coffees

Gloria Jean’s Coffees, մեծությամբ երկրորդ (Starbucks-ից հետո) սուրճի խանութների միջազգային ցանցն է, որը խանութներ ունի ավելի քան երեսուն երկրներում։


== Պատմություն ==
Gloria Jean's Coffees-ը հիմնադրվել է 1976 թվականին Չիկագոյում (ԱՄՆ) Գլորիա Ջին Կվետկոյի կողմից։ Սկզբում Gloria Jean's Coffees-ը սուրճի և նվերների փոքրիկ խանութ էր, իսկ 1986 թվականին Գլորիան ամուսնու հետ  որոշեց ֆրանչայզինգը տրամադրել իրենց հայեցակարգի օգտագործման համար։ Արդյունքում, ժամանակի ընթացքում ընկերությունը մեկ խանութից աճեց խոշոր ցանցի, որն ընդգրկում էր ավելի քան 110 սուրճի խանութներ ԱՄՆ-ի բոլոր պետություններում և կենտրոնանում էր խոշոր առևտրի կենտրոնների վրա։
1991 թվականին ընկերությունն արժանացավ Իլինոյսի տարվա լավագույն մանրածախ ցանցի կոչմանը։ Շուտով ընկերությունը ստացավ «Entrepreneur Magazines» ամսագրի առաջին մրցանակը, որը այն անվանեց լավագույն ֆրանչայզեր, որը մասնագիտացած է Ամերիկայում էլիտար սուրճի վաճառքով `հինգ տարի ժամկետով։
1995 թվականին գործընկերներ Նաբի Սալին և Պիտեր Իրվին Ավստրալիայում ձեռք բերեցին Gloria Jean's Coffees ապրանքանիշի ֆրենչինգը, որը հանգեցրեց 1996 թվականի նոյեմբերին Նոր Հարավային Ուելսի Միրանդայում առաջին Gloria Jean's Coffees սուրճարանի բացմանը։ Նույն տարվա նոյեմբերի վերջին Ավստրալիայում Իստգարդեն քաղաքում բացվել է երկրորդ սրճարանը։ 2005 թվականին Նաբիին և Պիտերին իրավունք ստացան Gloria Jean's Coffees Ամերիկայից այս ապրանքանիշը ներկայացնելու բոլոր երկրներում, բացի ԱՄՆ-ից և Պուերտո Ռիկոյից։
Այսօր Gloria Jean's Coffees ցանցն ունի աշխարհի ավելի քան 800 տարբեր կետեր, մասնավորապես` ԱՊՀ երկրներում։


== Բարեգործություն ==
2009-ական թվականի կեսերին Gloria Jean's Coffees International-ը բացել էր GJCI «With Heart» բարեգործական հիմնադրամը, որն նախատեսված էր տարբեր բարեգործական կազմակերպությունների աջակցության համար, ինչպիսիք են Opportunity International-ը։


== Gloria Jean's Coffees-ը ԱՊՀ-ում ==
Gloria Jean's Coffees-ը ներկայացված է նախկին ԽՍՀՄ-ի երկրներում։ Մասնավորապես, ընկերությունը հաջողությամբ մտել է ռուսական շուկա (1 սրճարան), Ուկրաինա (3 սրճարան), Ադրբեջան (5 սրճարան) և Ղազախստան (5 սրճարան)։ Բացի այդ, Ուկրաինայում այս սրճարանի սիրահարների համար թողարկվվել էր Gloria Jean's Coffees-ի երկրպագուների առաջին կայքը։


== Քննադատություն ==
2009 թվականին Gloria Jean's Coffees ընկերությունը հայտնվել էր սկանդալի կենտրոնում, որի պատճառը հանդիսացել էր ածխաջրերի և ճարպերի չափից դուրս քանակը որոշ ապրանքների մեջ։ Օրինակ` Gloria Jeans-ի բաղադրությունը Mocha Chiller Coco Loco-ն պարունակում է 95,5 գ շաքար, որը առաջարկվող ամենօրյա ընդունման 106% է։


== Ծանոթագրություններ ==


== Արտաքին հղումներ ==
Gloria Jean’s Coffees-ի միջազգային կայքը
Gloria Jean’s Coffees Ավստրալիա
Gloria Jean’s Coffees Ուկրաինայում Archived 2010-08-24 at the Wayback Machine.
Բարնետ Նյուման

Բարնետ Նյուման, նաև` Նյումեն (անգլ.՝ Barnett Newman, հունվարի 29, 1905(1905-01-29)[…], Նյու Յորք, Նյու Յորք, ԱՄՆ - հուլիսի 4, 1970(1970-07-04)[…], Նյու Յորք, Նյու Յորք, ԱՄՆ), ամերիկացի նկարիչ, աբստրակտ էքսպրեսիոնիզմի ակնառու ներկայացուցիչ։


== Կյանք և ստեղծագործություն ==
Նյումենը ծնվել է Լեհաստանից հրեա գաղթականների ընտանիքում։ Արվեստի ուսանողական լիգայում (Art Students League) Դունկան Սմիթի և Ջոն Սլոունի մոտ գեղանկարչության ուսուցումից հետո հաջողվել է միայն 1937 թվականից ամբողջությամբ նվիրվել արվեստին։ Սկզբում աշխատել է ավտոմատիզմի ոճով՝ 1944-1945 թվականներին ստեղծելով վայելչագրական-սյուրռեալիստական նկարների շարք և 3 տարի անց Մարկ Ռոթկոյի, Ուիլյամ Բազիոտիսի և Ռոբերտ Մազերվելի հետ համատեղ հիմնել է գեղարվեստական դպրոց։ Այդ ժամանակ նկարիչը նկարել է իր աբստրակտ էքսպրեսիոնիստական կտավները։
Միայն 1950 թվականին Բարնետ Նյումենը կազմակերպել է իր առաջին անհատական ցուցահանդեսը, որը ընդունվել է ջախջախիչ քննադատությամբ։ Դրանից հետո նկարիչը ութամյա դադար է տվել, որը նվիրել է իր վարպետության զարգացմանը։ 1958 թվականին նա հանրությանը ներկայացրել է իր աշխատանքները։ Նրա նկարները մեծ մասամբ միագույն են, կարծես թե «կարված» են հիմնական երանգին հակասող գունավոր գծերով։
Իր բոլոր վաղ աշխատանքները (կատարված կյանքի քառասուն տարիների ընթացքում) Նյումանը ոչնչացրել է։ Իր հետագա գործունեության ժամանակ նա ստեղծել է 120 աշխատանք, միայն 60 տարեկանում է ճանաչում ստացել՝ որպես Ամերիկայի ականավոր արվեստագետներից մեկը։
Նյումանին անվանել են որպես բարձր մոդեռնիզմի օրինակ, մինիմալիզմի նախահայր, էքզիստենցիալիստ և հոգևոր նկարիչ, որը ոգեշնչվում է հրեական միստիցիզմից։ Նյումանն ինքը 1947 թվականին հայտարարել է, որ սկսում է նոր, հասուն ոճ, և որ իր անվանն արժանի ցանկացած արվեստ պետք է անդրադառնա «կյանքին», «մարդուն», «բնությանը», «մահին» և «ողբերգությանը»։ Նյումանը միշտ էլ վստահ է եղել իր աշխատանքի էմոցիոնալ հարուստ բովանդակության հարցում, թեև կյանքի օրոք նրա ստեղծագործությունները սխալ են ընկալվել և մեղադրվել «դատարկության» համար։ Մի անգամ Նյումանը պատկերասրահի պատին տպագրել և փակցրել էր ցուցում, որը այցելուներին կոչ էր անում շատ մոտ հեռավորության վրա կանգնել նրա կտավներին։ Նա կարծում է, որ իր աշխատանքին մոտ լինելը կարող է մարդկանց մոտ առաջացնել ինքնագիտակցության զգացում։


== Ընտրյալ աշխատանքներ ==
«Պատգամ», 1946—1947, Նյու Յորք, մասնավոր հավաքածու
«Էվկլիդեսի անդունդը», 1946—1947, Մերիդեն, Կոնեկտիկուտ, մասնավոր հավաքածու
«Ամուսինը հերոսական է և վեհ», 1950—1951
«Կրակի ձայնը», 1967, Օտտավա, Կանադայի ազգային պատկերասրահ։
«Կեսգիշերային կապույտ», 1970, նկարչի հավաքածու։
«Միություն I», 1948, Նյու Յորք, Ժամանակակից արվեստի թանգարան
«Վայրի», 1950, Նյու Յորք, Ժամանակակից արվեստի թանգարան


== Ծանոթագրություններ ==


== Գրականություն ==
Dietmar Elger «Abstrakte Kunst», Köln 2008 (ISSN 978-3-8228-5617-8)
Barbara Hess «Abstrakter Expressionismus», Köln 2005 (ISSN 978-3-8228-2967-7)
Лебедева И. В. Барнет Ньюмен и нью-йоркская школа живописи. Место действия — пространство // Искусствознание. М., 2009. № 3-4. С 421—436.
Лебедева И. В. «Крестный путь» Барнета Ньюмена // Западное искусство. XX век. Проблемы интерпретации. М., ГИТИС, 2011. С. 399—418.


== Արտաքին հղումներ ==
The Barnett Newman Foundation(անգլ.)
Barnett Newman Tate Modern(անգլ.)
Չաթալլու

Չաթալլու, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Առաջին օրիորդաց վարժարանի պանսիոնի և Սուրբ Մագդաղենացի եկեղեցու շենք

Առաջին օրիորդաց վարժարանի պանսիոնի և Սուրբ Մագդաղենացի եկեղեցու շենք (ռուս.՝ Здание пансиона и церкви Святой Магдалины при первой женской гимназии), ճարտարապետական հուշարձան Ռուսաստանի Դաշնության Եկատերինբուրգ քաղաքում, որը գտնվում է պատմական կենտրոնում։ Մշակութային ժառանգության օբյեկտ է (գրանցման համար՝ 6600129003)։ Հասցեն՝ Տոլմաչովի փողոց, տուն 8։


== Նկարագրություն ==
Երկհարկանի աղյուսե շենք է, որը 1893 թվականին կառուցել է ճարտարապետ Յուլի Օսիպովիչ Դյուտելը։ Եկեղեցին օծվել է նույն թվականի օգոստոսի 24-ին։ 1893-ից մինչև 1919 թվականը շենքում էր գտնվում Սուրբ Մագդաղենացի եկեղեցին։ Հետագայում շենքը գտնվել է Ուրալի պետական մանկավարժական համալսարանի ենթակայության տակ։ Ներկայումս շենքը կիսավեր վիճակում է։ Եկատերինբուրգի թեմի պաշտոնական կայքում Սուրբ Մագդաղենացի տնային եկեղեցին ներկայացված է «Ավերված տաճարներ» բաժնում։


== Պատմություն ==
1863 թվականին պանսիոնի քարե շենքը փայտե կողաշենքով և դաստակերտով ձեռք է բերվել օրիորդաց առաջին վարժարանի համար և 1866 թվականին վերակառուցվել է ուսումնական  հաստատության կարիքների համար։ Որպես պանսիոն հիշատակվում է 1889 թվականից։
Այս երկհարկանի շենքը տեղակայված է Տոլմաչովի փողոցի կարմիր գծով և եզրափակում է համակառույցի հյուսիսարևմտյան անկյունը։ Նրա հարավային կողմը կցված է եկեղեցու տարածքներին։ Եկեղեցին կառուցվել է Եկատերինբուրգյան զեմստվոյի դրամաշնորհի և անհատական ​​նվիրատվությունների միջոցով։ Դրամահավաքին ակտիվորեն մասնակցել է Եկատերինբուրգի օրիորդաց վարժարանի հոգաբարձուների խորհրդի նախագահ Ա. Ն. Կազանցևը։ Այդ վարժարանի հանրակացարանի շենքին կից էլ կառուցվել է եկեղեցին։ Այն օծվել է 1893 թվականին։ Վարժարանի  կարմիր աղյուսից կառուցված շենքը կանգնած է Կարլ Լիբկնեխտի փողոց, 9 հասցեում։ Ե՛վ վարժարանը, և՛ եկեղեցին կառուցվել են Յուլի Դյուտելի նախագծով, որը 1890 թվականից եղել է Եկատերինբուրգի քաղաքային ճարտարապետ։


== Պատկերասրահ ==

		
		
		
		
		
		
		
		


== Ծանոթագրություններ ==


== Գրականություն ==
Свод памятников истории и культуры Свердловской области. Т1. – «Сократ», 2007.
Ժողովածու (4064)

Ժողովածու (4064), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4064 թվի տակ։ Ձեռագիրը գրվել է 1648 թվականին Թաղէստ, Յովհաննես դպիրների կողմից [ենթադրաբար] Նոր Ջուղայում, Էջմիածնում։ Ստացողը եղել է Սիմէօն վարդապետը։ Գրված է թողթի վրա, որը ունի 19X15 չափս։ Ձեռագիրը կազմված է 519 թերթից։ Գրված է միասյուն, երկսյուն բոլորագրով։ Կազմը` կաշեպատ տաղտակ դրոշմազարդ, աստառը՝ ծաղկահյուս մետաքս։ Հիշատակարաններ՝ 421ա։


== Բովանդակություն ==
Բաթուղեմէոսի Մեկնութին վեցսէից։
Արադոնացվոյ Գիրք մոլութեանց, գիրք առաքինութեանց։
Համառօտ հավաքումն յաղադս Հոգվոյ, Յաղադս առաքինութեանց հոգվույն։


== Ծանոթագրություններ ==
Աստերոիդների ցանկ (21301-21400)

Աստերոիդների ցանկ (21201-21300)  • Աստերոիդների ցանկ  • Աստերոիդների ցանկ (21401-21500)
 Աստերոիդների ցանկ (21201-21300)  • Աստերոիդների ցանկ  • Աստերոիդների ցանկ (21401-21500)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Ռաբաթ (Խութի գավառ)

Անվան այլ կիրառումների համար տե՛ս՝ Ռաբաթ (այլ կիրառումներ)Ռաբաթ, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։ Գտնվում էր Մուշ քաղաքից 25 կմ հարավ արևելք՝ Մահբուբանք-Բիթլիս ճանապարհին։


== Բնակչություն ==
1910 թ.-ին ուներ 35 տուն հայ բնակիչ։ Հայերը կազմում էին 8 տուն՝ 101 անձով։


== Պատմամշակութային կառույցներ ==
Ռաբաթն ուներ ավերակ բերդ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վիդրիչի

Վիդրիչի (ուկրաիներեն՝ Видричі), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Վիդրիչի գյուղում բնակվում էր 701 մարդ։ Բնակավայրը զբաղեցնում է 2947 կմ² տարածք։ Բնակչության խտությունը կազմում էր 237,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)